alexandrainst/scandi-wiki huggingface dataset:
Puerto Rico (Gran Canaria)

Puerto Rico er en by i Mogán kommune på sørkysten av Gran Canaria. Gran Canaria er den nest sørligste i den spanske øygruppen Kanariøyene i Atlanterhavet. 

Byen regnes som det mest solrike stedet på Gran Canaria. Maksimumstemperaturene ligger på rundt 20-25 grader om vinteren. 

Byen domineres av turistnæringen, med mange hoteller og utesteder, ett stort kjøpesenter og flere badestrender.

Byen hadde i 2015 4.242 innbyggere.

Referanser

Eksterne lenker
 Informasjon om Gran Canaria
 Alt om Gran Canaria
 Nyttig informasjon om Gran Canaria

Byer på Kanariøyene
Gran Canaria
Masaier

Masaier er et semi-nomadisk folkeslag som holder til i området sør for Victoriasjøen i Afrika, i grensetraktene mellom Kenya og det nordlige Tanzania. Folket er særlig til stede i Riftdalen, på savannen i Masai Mara ogSerengeti-området. Masaiene taler maa, et språk som tilhører gruppen med nilosahariske språk.

Ifølge egen muntlig historie stammer masaiene fra nedre Nildalen, nord for Turkanasjøen. De skal ha begynt vandringene sørover omkring år 1400, og etter 3–4 århundrer ha havnet opp på sitt nåværende sted, der de skal ha fortrengt andre folkeslag med makt etter sin ankomst.

I 2009 ble det anslått å være snaut 1,3 millioner masaier i verden, hvorav cirka 842 000 i Kenya.

Masaiene er blant de best kjente afrikanske folkeslagene utenfor Afrika, noe som trolig har sammenheng med moderne massemedias store interesse for dyrelivet i det området der masaiene bor. Folket opprettholder fortsatt mange av sine kulturelle tradisjoner, samtidig som masaiene også deltar i samfunnslivet lokalt. De er et høyt folkeslag, mennene har en gjennomsnittshøyde på 185cm.

De er dyktige guider for turistene med sin forståelse for dyrelivet og sin evne til å oppdage dyr på lang avstand. Før var dette en jobb for kun mennene men nå har også noen kvinner blitt guider.

Før var det en del av ritualet i å gå fra å være gutt til å bli mann, å dra ut og drepe en løve med spyd, men nå er den tradisjonen avskaffet.

Masaier bor i små hus laget av en blanding av leirjord, kumøkk og aske rundt et reisverk av pæler og greiner. De er gjerne er bygget sammen i små, lukkede landsbyer kalt «enkanger». Husene bygges av kvinnene, kuene melkes og de daglige gjøremålene i hjemmet utføres av dem. Guttene og noen jenter gjeter flokkene med kuer. Mens mennene sikrer området og hjelper til med kuene. En manns rikdom regnes etter hvor mange kuer han har. I henhold til Masai-religionen tilhører alle kuer i verden Masaiene.

Det blir født flere jenter enn gutter hos Masaiene, før var det ikke mulig for en kvinne å klare seg uten en mann fordi det var han som hadde husdyrene og dermed inntektene, men det er heldigvis så smått begynt å forandre seg. Det er vanlig at en mann har flere koner. Masaiene blir på samme sted så lenge det er beite til dyrene, og flytter når området er nedbeitet. I senere år har masaiene tapt landområder til utenforstående aktører, som tar i bruk masaienes tradisjonelle jakt- og beiteland til nye formål. Dette har ført til at de nå ikke flytter så mye rundt men er mer bofaste.

Tradisjonelt holder masaiene en variant av zebukveg, men også sauer og geiter er vanlig. Sauen kalles rød masaisau og er av typen tykkhalesau, en type sau som lagrer kroppsfettet i bakparten, omtrent som dromedaren lagrer det i en pukkel. Det gjør sauen mer tålig i tørketiden, da den kan tære på fettreserven i bakparten.

Referanser 

Etniske grupper i Afrika
Etniske grupper i Kenya
Etniske grupper i Tanzania
Abdou Razack Traoré

Abdou Razack Traoré (født 28. desember 1988) er en burkinsk-ivoriansk fotballspiller som spiller for den tyrkiske klubben Giresunspor.

Han spiller for det . Han har tidligere spilt for Rosenborg og Raja Casablanca. Etter en lengre periode på prøvespill, fikk han tilbud om kontrakt i Rosenborg etter han fylte 18 år julen 2006. 

Traoré har dobbelt pass, og ble i mars 2007 tatt ut til Burkina Fasos landslag, men klubben ville ikke la ham dra fordi han ikke hadde permanent oppholdstillatelse i Norge enda.

Han fikk sitt store gjennombrudd i en kvalifiseringskamp til Mesterligaen mot det Kasahstanske laget Astana hvor han skåret tre mål og hadde også målgivende. Kampen endte til slutt 7–1 i Rosenborgs favør som dermed kvalifiserte seg til tredje kvalifiserings runde.

I oktober 2007 ble han av det anerkjente bladet World Soccer pekt ut som en av verdens 50 største talenter under 20 år.

Traoré kom i fokus 24. oktober 2008 da han slo til lagkamerat Øyvind Storflor på trening.

Traoré ble 20. august 2010 klar for polske Lechia Gdańsk, i første omgang på lån ut sesongen, denne overgangen ble etter hvert gjort permanent.

Referanser

Eksterne lenker 
 
  Abdou Razack Traore – Profil på rbkweb.no

Ivorianske fotballspillere
Spillere i Afrikamesterskapet 2012
Spillere i Afrikamesterskapet 2013
Spillere i Afrikamesterskapet 2015
Spillere i Afrikamesterskapet 2017
Fotballspillere for Raja Casablanca
Fotballspillere for Rosenborg BK
Fotballspillere for Lechia Gdańsk
Fotballspillere for Karabükspor
Fotballspillere for Konyaspor
Fotballspillere for Gaziantepspor
Fotballspillere for Sivasspor
Fotballspillere for Bursaspor KD
Fotballspillere for Giresunspor
Personer fra Abidjan
Utenlandske fotballspillere i Norge
Nes prestegjeld (Akershus)

Nes prestegjeld var et prestegjeld tilhørende Øvre Romerike prosti i Borg bispedømme i Den norske kirke. Det omfattet Nes kommune i Akershus fylke, og hovedkirken var Nes kirke.

Historikk 

Ness sókn (norrønt) har sin opprinnelse fra kristningen av landet. Den antatt første Nes kirke, Ullinshofs Johannis daupar og Olafs kirkja, ble bygget på 1100-tallet og besto av et smalt skip og apsis, som man i dag kan se rester av i bakken. På 1200-tallet ble koret utvidet til et rektangulært kor, som var noe smalere enn skipet. En gang på 1300-tallet ble koret ytterligere utvidet, slik at kirken ble en rektangulær langkirke. Kirken brant ned i 1854 etter et lynnedslag og ble på grunn av rasfare ikke gjenoppbygd på sin daværende plass, den nye kirken ble bygget et par kilometer unna Glomma.

Kirken er omtalt i Biskop Eysteins jordebok fra 1397 som Nes kirkja.

Prestegjeldet 

Nes prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales syv kirker i prestegjeldet:
 Nes
 Fenstad
 Udenes
 Henni
 Drognes
 Auli
 Frøyhov
Senest rundt reformasjonen ble Nes hovedkirke, med Fenstad og Udenes tillagt som annekskirker, mens de fire siste kirkene antas nedlagt før reformasjonen. Prestegjeldet er oppført i Skattematrikkelen 1647 som Næsz præstegield i Offuer Rommeriegis fougderie.

Nyere tid 

Nes prestegjeld dannet grunnlaget for Nes formannskapsdistrikt opprettet i 1837.

I tidligere perioder hørte også Mangen menighet i grenseområdene mellom Nes og Aurskog-Høland til Nes. Soknepresten holdt i denne tiden til på Nes prestegård; Disen, ved Nes kirke. Etter at Østre Romerike prosti ble opprettet, ble også prestegjeldet delt, slik at Nes kirkedistrikt i dag består av Nes og Årnes prestegjeld. Prostesetet ble etter hvert også flyttet fra Disen til stasjonsbyen og det tidligere kapellaniet Årnes ved Kongsvingerbanen. Soknepresten for nye Nes prestegjeld har fortsatt tilhold på Disen.

Før delingen besto Nes prestegjeld av følgende sokn:
 Udnes
 Årnes (med Auli kapellani og Klodsbodding gravkapell)
 Nes (med Ingeborgrud kapellani)
 Fenstad

Kirkedistriktet Nes ble delt i to i 1998, ved at Årnes og Auli (med Klodsbodding) ble utskilt som Årnes prestegjeld. Prostesetet var i første periode lagt til Nes prestegjeld der Steinar Hovde var første prost. I 2001 ble setet flyttet til kommunesenteret Årnes.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Nes prestegjeld og dets sogn er nå en del av Nes kirkelige fellesråd underlagt Øvre Romerike prosti.

Kirkesogn
Prestegjeldet hadde ved sin avvikling følgende sogn:
 Nes
 Udenes
 Årnes
 Fenstad
 Ingeborgrud
 Auli

Referanser

Prestegjeld i Borg bispedømme
Nes' historie (Akershus)
Religion i Viken
Skedsmo
Årnes prestegjeld

Årnes prestegjeld var et prestegjeld i Østre Romerike prosti, Borg bispedømme ble i 1998 utskilt fra Nes prestegjeld. Første sokneprest i Årnes var Ragnar Johannessen. Første prost var Øystein Trømborg.

Prekensteder:
 Årnes kirke
 Auli kirke
 Klodsbodung kapell

Sokneprester i Årnes

 1998–2000: Ragnar Johannessen (sokneprest)
 2000–2006: Øystein Trømborg (prost)
 2006–d.d.: Liv Berg Krohn-Hansen (prost) 

Prestegjeld i Borg bispedømme
Nes' historie (Akershus)
Religion i Viken
Bevisbyrde

Bevisbyrde er et ansvar som påhviler den som i retten fremsetter påstand om at det foreligger et bestemt faktisk forhold. Påstanden kan også gjelde skyld hos en tiltalt i straffesak eller skadevolder i en erstatningssak. Dersom påstanden ikke kan sannsynliggjøres i tilstrekkelig grad, kan retten ikke legge påstanden til grunn. Bevisbyrde er således risikoen for at dommeren vurderer en framsatt påstand negativt.

Bevisbyrdereglene er de prosessuelle regler som avgjør hvem som må bevise for eksempel at en faktisk påstand skal legges til grunn. I sivile saker påhviler bevisbyrden hver av partene. I straffesaker er det påtalemyndigheten som har bevisbyrden for tiltaltes straffeskyld.

Referanser 

Prosess
Tromsø karateklubb

Tromsø karateklubb ble stiftet i 1975, og er en karateklubb hvor det trenes klassisk kyokushin karate. 

Klubben har siden 2004 hatt eget klubb- og treningslokale (dojo) i Fløyahallen på Tromsøya.

Klubben er tilsluttet Norges Kampsportforbund, et særforbund under Norges idrettsforbund. Internasjonalt er klubben tilsluttet World So-Kyokushin.

Eksterne lenker 
 

Karateklubber i Norge
Idrettslag i Tromsø
Idrettslag etablert i 1975
Slaget ved Nyborg

Slaget ved Nyborg på Fyn, som sluttet med svensk nederlag, var avgjørende for utfallet av krigen om Danmark. Etter fredsforhandlingene hadde gått galt ved Karl X Gustavs motvillighet, invaderte en allierte hær Fyn, der de svenske styrkene allerede var delvis isolert av den allierte fellesflåten. Med tapet av Fyn og hæren der ble fredsforhandlingene gjenopptatt, som  ledet til Københavnfreden i 1660.

Slag i Danmark
Konflikter i 1659
1659 i Danmark
1659 i Sverige
Slag med deltagelse av Danmark
Slag med deltagelse av Sverige
Geir Bie

Geir Bie Johansen (født 1965) er en norsk fjernsynsprodusent som blant annet har produsert TV-program som Skal vi danse, Piano Piano, Gullfisken, Gullruten, Spellemannprisen og Lyden av lørdag.

Våren 2007 var han en av dommerne i Dansefeber på TVNorge og høsten 2008 var han dommer i Grease på TVNorge.

Referanser 

Norske TV-arbeidere
På nett med byen

På nett med byen var en revyoppsetning ved gjenåpningen av Edderkoppen teater i 2003. Revyen hadde premiere 18. september 2003 og ble spilt ut februar 2004.

Medvirkende:
 Anne Marit Jacobsen
 Linn Skåber
 Geir Morstad
 Brede Bøe
 Cheezy Keys (Kjærand Moe, Mads Rogde, Kim Arne Hagen, Anders Kjepperud og Hans Petter Moen)

Regi:
 Tom Sterri

Produsent:
 Knud Dahl (Spinn produksjon)
Revy
Teater i Oslo
Hobartiidae

Hobartius
 Hydnobioides

Hobartiidae er en liten familie av biller som bare er kjent fra Australia, Chile og Argentina. Utbredelsen tyder på at de må være en gammel gruppe, som har eksistert allerede da sørkontinentene (Australia, Antarktis og Sør-Amerika) skilte lag i jorden middelalder (mesozoikum). Disse billene lever på råtnende, bløte poresopper (kjuker, Polyporaceae). Det er bare beskrevet sju arter, men det finnes trolig noen flere ubeskrevne. Familien er oppkalt etter Hobart, hovedstaden i Tasmania, der de først ble oppdaget.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien Hobartiidae Sen Gupta & Crowson, 1966
 Slekten Hobartius Sen Gupta & Crowson, 1966
 Hobartius chilensis Tomaszewska & Slipinski, 1995  – Chile
 Hobartius eucalypti (Blackburn, 1892)  – Australia
 Hobartius newtonorum Tomaszewska & Slipinski, 1995  
 Hobartius niger Tomaszewska & Slipinski, 1995  
 Hobartius tasmanicus Sen Gupta & Crowson, 1966 – Tasmania
 Slekten Hydnobioides Sen Gupta & Crowson, 1966
 Hydnobioides lawrencei Tomaszewska & Slipinski, 1995  
 Hydnobioides pubescens Sen Gupta & Crowson, 1966

Eksterne lenker 
 

Biller
RG-31

RG-31 er et sørafrikansk hjulgående pansret personellkjøretøy, i nyere tid kjent som et minebeskyttet kjøretøy (MRAP). Det er av utseende ganske likt en lastebil, og har et V-formet skrog for å stå i mot landminer.

Historie og utvikling 

RG-31 ble utviklet av Land Systems OMC i Sør-Afrika, nå en avdelingen i BAE Systems.

RG-31 er eller har vært i tjeneste med Canada, Colombia, Nederland, Rwanda, Sør-Afrika, Forenede arabiske emirater og USA. Det har vært i bruk i kamphandlinger i blant annet Afghanistan med ISAF, Bosnia med UNPROFOR og Irak med amerikanske styrker.

Teknisk 

Vognføreren sitter framme til venstre i skroget, på samme måte som i en lastebil.  Ut- og inngang fra kjøretøyet er gjennom en stor dør bak.

Motoren på Mk 3 er en Mercedes-Benz OM366T dieselmotor som yter 125 kW ved 2800 omdreininger i minuttet.  På Mk 5 er det en Cummins QSB dieselmotor som yter 205 kW ved 2500 omdreininger i minuttet.  Motoren er montert under et panser i snuten på kjøretøyet.  Den driver en Allison femtrinns automatisk girkasse som igjen driver en fordelingsgirkasse.  Denne siste er enten en Meritor Rockwell T232 på Mk 3 eller en Axle Tech T600 på Mk 5.  Begge fordelingsgirkassene har to girserier og permanent firehjulstrekk.

Fabrikanten oppgir beskyttelsen til å være tilstrekkelig til å stå i mot én TM-57 mine under skroget eller to TM-57 under ett hjul.

Varianter 
RG-31 Mk3A Nyala Basert på Mamba pansret personellkjøretøy.
RG-31 Sabre Lastevariant.
RG-31 Mk5 Nyala 
RG-31 Charger Versjon for den amerikanske hæren, basert på Mk 3 og Mk 5 men med motor fra Detroit Diesel.
RG-31 Mk5E En forlenget Mk5 med større lastekapasitet og bedre pansring. 
RG-31 Mk5EM
RG-31 Mk6E Forbedret panserbeskyttelse.

Referanser

Eksterne lenker 
 
 GlobalSecurity.org om RG-31 (engelsk)
 Produsentens brosjyre (engelsk)

MRAP-kjøretøyer
Pia Lykke

Pia Catharina Lykke (født 18. januar 1975) er en norsk programleder, skuespiller, manusforfatter, regissør og fjernsynsprodusent fra Eidsvoll. Hun har siden 2011 vært programleder for underholdningsprogrammet Hvem kan slå Aamodt og Kjus? på TVNorge.

Hun var produksjonsassistent for Lille Lørdag i 1995, i et arbeidslag som ellers bestod av Gitte Calmeyer som var produsent, Kathleen McIntyre produksjonsleder og Cathrine Wiik/Marit Åslein fra Let. Hun hadde hovedrollen i kortfilmen En annen Anna. Etter å ha vært produksjonssekretær for Eurosong, ble hun hyret av prosjektleder Ida Scheie i NRK, for å lede NRQ-sporten for barn på onsdager. Dette samarbeidsprosjektet med Norges idrettsforbund og olympiske og paralympiske komité ble tatt av luften etter seks månede. I den siste episoden fra 22. januar 1997, så man Lykke og Arne Scheie i Zimbabwe hvor de var for å finne ut hva slags sport afrikanske barn driver med. Fra januar 1997 var Lykke sentral i NRK-serien Direkte Lykke, en oppfølger til Halvsju.

Hun har regissert og skrevet kortfilmene Klippan i livet (2006) og Romslighet (2006). Videre har hun regissert Idol, Senkveld med Thomas og Harald, og Gullfisken. Hun har produsert Kaoskontroll for NRK, og Kjetil og Kjartan Show og Isdans for TV2. Hun har vært med i flere reklamefilmer, spilt i innslag i Manshow, Lille Lørdag og Senkveld. Hun var programleder for Skal vi danse høsten 2009 sammen med Kristian Ødegård. Tidligere samme år var hun programleder for Norske Talenter 2009 sammen med Sturla Berg-Johansen. Pia Lykke eier Fy Fillern Film ANS sammen med Ingvild Daae. Selskapet har produsert bl.a. X-faktor, Understrømmer - en film om angst og Sivilforsvaretsskole Starum. Sammen med Synnøve Skarbø var hun en sesong i 2012 programleder for TVNorge sin «Sommerfesten», men skulle ledet «Hvem kan slå Aamodt og Kjus?» i 2013. I 2014 var hun programleder i svensknorske Big Brother sammen med Adam Alsing. 

Hun er oldebarn av statsminister Ivar Lykke (1872–1949) og i slekt med eierne av I.K. Lykke.

Referanser

Eksterne lenker 
 

Norske TV-personligheter
Personer fra Eidsvoll kommune
Skal vi danse-programledere
Programledere for TVNorge
Programledere for TV 2
Trondheimsveien 6A

Trondheimsveien 6A var en bygård beliggende i Trondheimsveien på nedre Grünerløkka i Oslo. Bygården ble oppført på slutten av 1800-tallet. Bygget besto av fire etasjer pluss kjeller og loft, hvorav tre av etasjene tidligere var leiligheter, mens første etasje bestod av næringslokaler.

Brann
Det brøt ut brann natt til 6. august 2003 og byggets takkonstruksjon fikk omfattende skader i brannen. Kriminaltekniske undersøkelser konkluderte med at brannen var forårsaket av bar ild, og det ble antatt at brannen var påsatt. Byantikvaren ga tillatelse til riving av bygården som sto på Byantikvarens «gule liste». Det betydde i utgangspunktet at fasaden på det brannherjede bygget måtte bevares. I 2006 engasjerte Fortidsminneforeningen seg og ønsket å redde den verneverdige bygården. De klaget både rivningstillatelsen og etterfølgende byggetillatelsen inn for Fylkesmannen. Den 20. september ble klagen på byggetillatelsen avvist. Den 27. november ble også klagen på rivningstillatelsen avvist.

Rasulykke
Søndag den 7. januar 2007 falt deler av gesimsen (den delen av taket som stikker utenfor veggen) ned på fortauet under, og begravde en tilfeldig forbipasserende 31 år gammel kvinne. Det 20 meter lange raset, bestående av flere tonn murstein, dekket fortauet og deler av gaten. To politifolk gravde frem offeret med håndmakt vel ti minutter etter raset. Kvinnen døde på sykehus av skadene. Årsaken til at gesimsen raste ned antas å være vann- og frostskader kombinert med skadene etter brannen tre år tidligere. Den tidligere gårdeieren ble tiltalt og dømt for uaktsomt drap. Bygget ble revet etter dette, og på tomta har det blitt bygd et hotell.

Referanser

Eksterne lenker
 iOslo.no – Omkom i takras
 Aftenposten – Vil rive rashus
 NTNU Universitetsavisa - Linda Henriksen til minne

Forretningsbygg i Oslo
Bydel Grünerløkka
Boligbygninger i Oslo
Byggverk revet på 2000-tallet
Esbo

Esbo (utt. //; finsk: Espoo) er en by og kommune  i landskapet Nyland i Finland. Esbo ligger ved Finskebukten og grenser i øst til Helsingfors og Vanda, i vest til Kyrkslätt og i nord til Vichtis og Nurmijärvi. Byen Grankulla utgjør en enklave inne i Esbo. Esbo er Finlands nest største by med omkring 242 000 innbyggere. 

Esbo er en tospråklig kommune med finsk som majoritetsspråk (84 %) og svensk som minoritetsspråk (8 %).

Esbo har mange hovedkontorer og selskaper, blant annet har Nokia og Fortum sine hovedkontor i byen. Dessuten har Aalto-universitetets tekniska högskola sin campus der.

Vennskapsbyer 

  Esztergom, Ungarn 
  Gattsjina, Russland
  Irving, Texas, USA
  Køge, Danmark
  Kongsberg, Norge
  Kristianstad, Sverige
  Nõmme, Estland
  Sauðárkrókur, Island
  Shanghai, Kina
  Sotsji, Russland

Eksterne lenker 
 
 Uppslagsverket Finland, Esbo
 Aalto-universitetets tekniska högskola 

 
Kommuner i Nyland
Bosetninger i Finland
Bosetninger etablert i 1458
1400-tallet i Finland
Byer grunnlagt i 1972
Gossen Idrettslag

Gossen Idrettslag er et idrettslag i Aukra kommune i Romsdal. Det ble grunnlagt i 1967 etter sammenslåing av Sør-Gossen FK og Nord-Gossen IL.
Fotball er den største sporten på Gossen. Seniorlaget i fotball spiller i 5. divisjon menn. Hjemmekampene spilles på Riksfjord stadion som har kunstgressdekke, garderober og en tribune med sitteplasser. I 2000 oppnådde laget sin høyeste plassering i seriesystemet med en 2.-plass i 3. divisjon.

Av kjente spillere som har vært innom Gossen, er Knut Olav Rindarøy, og unge talenter som Viktor Mevold og Erik Fanghol Skeide

Idrettslag i Møre og Romsdal
Fotballag i Møre og Romsdal
Håndballag i Norge
Aukra
Kongsgård øvre-Gimlekollen

Kongsgård er også et vanlig navn på Stavanger katedralskole
En kongsgård kan også bety en gård eid av en konge i sagatiden

Kongsgård øvre-Gimlekollen er et av 18 såkalte «delområder» i Kristiansand. Området har 5200 innbyggere (2014) og tilhørte tidligere Oddernes kommune. 

Følgende 11 grunnkretser inngår i området: 
Nedre kongsgård, 
Kongsgård I-Vige, 
Vestre Bjørndalen, 
Gimlekollen vest, 
Kongsgård II, 
Gimlekollen øst, 
Kongsgård III, 
Bleget-Fagerholt, 
Greppestølåsen og 
Gill.

Området ligger vest for Varoddbroa og øst for Lund og har en større andel eneboliger enn gjennomsnittet i byen.

Gimlekollen er skilt ut fra Gimle gård, mens Øvre kongsgård og Nedre Kongsgård, naturlig nok, opprinnelig lå til kongsgården Oddernes kongsgård som ble beordret bygget av Christian IV i 1635. Noen av grunnkretsene er skilt ut fra gårdene Bjørndalen, Gill og Greppestøl.

På Gimlekollen bor det mange barnefamilier og mange eldre mennesker. Stedet er preget av mange eneboliger.

Tretjønn og Vollevannet er populære badevann, sammen med Gillsvannet, som også er kjent som vannet der Kristiansand Kajakklubb trener og avholder stevner.
Utgravinger har vist at det har bodd folk i bydelen (på Bjørndalssletta) i hundreårene før Kristi fødsel. Først på slutten av 1960-tallet ble det fart på byggingen i området. De fleste veiene i bydelen har navn fra kongesagaen.

Like ved Gimlekollen, ligger Jegersberg. Dette er et stort turområde for mennesker som bor i Kristiansand. Den omvendte båt og "vaffelbua" ligger i dette turområdet. 

Mediehøgskolen Gimlekollen (tidligere Gimlekollen Mediesenter) holder til på Gimlekollen. Ellers har området to barneskoler, Fagerholt skole og Presteheia skole i tillegg til flere barnehager.
Idrettsklubben heter Gimletroll. Klubben har hovedvekt på fotball og håndball for aldersbestemte lag. De er mest kjent som arrangør av Trollcup, en av landets største turneringer for barn og unge.

Bydeler i Kristiansand
Australian Open 2007

Australian Open 2007 var en Grand Slam-turnering i tennis, som ble spilt i Melbourne 15 – 28. januar. Singleturneringen for herrer ble vunnet av Roger Federer som dermed vant sin tiende Grand Slam-tittel i single totalt og sin tredje i Australian Open. Damesingleturneringen ble vunnet av Serena Williams som også hun vant tittelen for tredje gang, det var hennes åttende Grand Slam-tittel i single totalt.

Menn single

Kvartfinaler

Semifinaler

Finale

Kvinner single

Kvartfinaler

Semifinaler

Finale

Double og mixeddouble

Finale double menn

Finale double kvinner

Finale mixeddouble

Eksterne lenker 
 ITF Menn, Kvinner
  

Australian Open
Tennis i 2007
Sport i Australia i 2007
The Carpenters

The Carpenters var en amerikansk pop-duo fra Los Angeles, California, som besto av søskenparet Richard Carpenter (1946–) på piano og Karen Carpenter (1950–1983) på vokal og trommer. Deres debut-LP ble utgitt i 1969. Duoen vant stor popularitet over store deler av verden med sin myk-pop og iørefallende ballader. 

Fram til midten av 1970-tallet oppnådde the Carpenters tolv topp-ti-plasseringer i USA. Blant disse var sanger som den Bacharach/David-skrevne «(They long to be) Close to you», «Top of the world», «Yesterday once more», «We've only just begun» og «Only yesterday». «The Singles/1969-73» toppet listene både i USA og Storbritannia, og ble en av de mestselgende LP-ene på 1970-tallet.

The Carpenters er en av de mest populære pop-duoer i historien, og fram til idag har de solgt over 100 millioner enheter på verdensbasis.

The Carpenters har fått en stjerne på Hollywood Walk of Fame.

Studioalbum
 1969: Ticket to Ride/Offering
 1970: Close to You
 1971: Carpenters
 1972: A Song for You
 1973: Now & Then
 1975: Horizon
 1976: A Kind of Hush
 1977: Passage
 1978: A Christmas Portrait
 1981: Made in America
 1983: Voice of The Heart (posthumt)
 1989: Lovelines (posthumt)

Referanser

Eksterne lenker 
 
 
 

Carpenters, The